Kui varasemates versioonides klappisid värvustemperatuuri näidud, siis nüüd tuleb CS3 liugurit tunduvalt väiksema numbri peale nihutada, et sarnane taevasinine kätte saada. Kuid vaatamata asjaolule, et kuskil kaugemates menüüsoppides sobrades saab mingi pisku kollase sealt pilve vahelt ikka kätte, ei meenuta uue CS3 tõlgendus kuidagi reaalsust ning jääb isegi  CS2 omale alla. Kas tõesti on ka Adobel sama "mutt" juures, et vanemate mudelite faile nii hästi ei toetata, või on lihtsalt RAW konverter suhteliselt endine ja jätkab oma kollaseid mittetunnistava jonniga? Igatahes järjekordne uus, mis on halvem kui vana. Õnneks pole Adobe toode nii palju halvem kui Phase One oma.